Nr

Referitor la dosar 13484A/03.08.2018

**DECIZIA ETAPEI DE ÎNCADRARE**

**Nr. SB XX din XX.XX.2018**

Ca urmare a solicitării de emitere a acordului de mediu adresate de **SC NTN-SNR RULMENTI SRL** cu sediul în județul **Sibiu**, municipiul **Sibiu**, str. **Salzburg**, nr. **6,** pentru proiectul: **„Achiziție de utilaje”** propus a fi amplasat în județul **Sibiu**, municipiul **Sibiu**, str. **Salzburg**, nr. **6**,înregistrată la **Agenţia pentru Protecţia Mediului Sibiu** cu nr. 13484A/03.08.2018 şi a completărilor ulterioare,în baza Hotărârii Guvernului nr. 445/2009 privind evaluarea impactului anumitor proiecte publice și private asupra mediului si a O.U.G. nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare,

**Agenţia pentru Protecţia Mediului Sibiu** **decide**, ca urmare a consultărilor desfășurate în cadrul ședinței Comisiei de Analiză Tehnică din data de 12.09.2018 că proiectul **„Achiziție de utilaje”** propus a fi amplasat în județul **Sibiu**, municipiul **Sibiu**, str. **Salzburg**, nr. **6,** **nu se supune evaluării impactului asupra mediului şi nu se supune evaluării adecvate.**

**Justificarea prezentei decizii:**

**I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

* proiectul se încadrează în prevederile Hotărârii Guvernului nr. 445/2009, la anexa 2, pct. 10, lit. a „proiecte de dezvoltare a unităților/zonelor industriale” și pct.13, lit. a „orice modificări sau extinderi, altele decât cele prevăzute la pct. 22 din anexa nr. 1, ale proiectelor prevăzute ȋn anexa nr. 1 sau ȋn prezenta anexǎ, deja autorizate, executate sau ȋn curs de a fi executate, care pot avea efecte semnificative negative asupra mediului”;
* autorităţile care au participat la şedinţa Comisiei de Analiză Tehnică din data de 12.09.2018 au exprimat puncte de vedere comune cu privire la proiectul analizat, respectiv că proiectul nu poate avea impact semnificativ asupra mediului şi ca urmare nu este necesară efectuarea evaluării impactului asupra mediului;
* în urma parcurgerii etapei de încadrare prin analiza documentaţiei, verificarea amplasamentului, întocmirea listei de control, analiza în şedinţa Comisiei de Analiză Tehnică, considerăm că prin lucrările şi măsurile prevăzute în proiect nu se vor afecta semnificativ factorii de mediu (apă, biodiversitate, aer, sol, aşezări umane, etc.).

**1. Caracteristicile proiectului**

**a) mărimea proiectului**

Prin proiect este propusă achiziția și punerea în funcțiune a două cuptoare pentru tratamentul termic. Activitatea societății se desfășoară în 3 hale de producție și se axează pe producerea unei game variate de produse (rulmenți cu bile, rulmenți conici, inele sub pinion – produse în halele 1 și 3, transmisii și componente tratate termic – produse în halele 2 și 3). Noile linii de tratament termic vor fi amplasate în hala 2, în secția de tratament termic. În prezent în incinta NTN-SNR Rulmenți în corp clădire 2, cu funcție de producție, mai există 2 cuptoare pentru tratamentul termic: TTC – tratament termic prin inducție calibrat și călire în ulei și TTH – tratament termic în atmosferă gazoasă și călire în sare.

Prin proiectul de investiții „Achiziție de utilaje” se dorește mărirea capacității de producție în ceea ce privește tratarea termică a componentelor din oțel, prin punerea în funcțiune a celor două linii noi, respectiv:

* cuptor TTC – tratament termic prin inducție (calibrat) și călire în ulei

Schema liniei de tratament termic: piesele sunt așezate pe banda de alimentare, sunt trecute printr-un inductor care le încălzește puternic, aprox. 8500C, apoi sunt coborâte într-o baie, unde se realizează procesul de călire în ulei mineral. Piesele sunt spălate într-o soluție apoasă și apoi se face un control nedistructiv, fără produs chimic, pentru calitatea tratamentului termic, urmând ultima etapă de proces, revenirea, pentru eliminarea tensiunilor și stabilizare structurii pieselor.

* cuptor TTH – tratament termic în atmosferă gazoasă și călire în sare

Instalația tehnologică destinată în principal tratamentului inelelor de rulmenți din oțel 100Cr6. (1%C, 1,5% Cr), este bazată pe realizarea în linie și în mod automat a tuturor operațiilor (spălare, încălzire, călire, spălare, revenire) necesare tratamentului termic al pieselor. Schema liniei de tratament termic: prespălare – cuptor de austenitizare în atmosferă inertă - călire izotermă în baie de sare – spălarea și uscarea pieselor – cuptorul pentru revenire.

Capacitatea de producție după implementarea proiectului - 24 000 000 componente tratate termic.

**b) cumularea cu alte proiecte** – unitatea deține autorizația de mediu nr. SB 43 din 20.02.2013 revizuită în 24.07.2017, având profil de activitate Fabricarea lagărelor, angrenajelor, cutiilor de viteză și a elementelor mecanice de transmisie – cod CAEN 2815 și Tratarea și acoperirea metalelor – cod CAEN 2561;

**c) utilizarea resurselor naturale** – nu este cazul;

**d) producţia de deşeuri** – diferitele categorii de deşeuri generate în timpul realizării investiţiei şi în etapa operaţională vor fi eliminate/valorificate prin firme autorizate, cu respectarea dispoziţiilor legale în vigoare;

**e) emisiile poluante, inclusiv zgomotul și alte surse de disconfort** – diferitele categorii de deşeuri generate în timpul realizării investiţiei şi în etapa operaţională vor fi eliminate/valorificate prin firme autorizate, cu respectarea dispoziţiilor legale în vigoare;

**f) riscul de accident, ţinându-se seama în special de substanţele si de tehnologiile utilizate** – se vor respecta normele de protecţia muncii şi PSI.

**2. Localizarea proiectului**

**2.1 utilizarea existentă a terenului** – folosința actuală a terenului: construcții edilitare și industriale, destinaţia – Et zonă de activități economice cu caracter terțiar (S+P+3+M/S+P+3+R/S+D+P+2+M/S+D+P+2+R), conform prevederilor Certificatului de urbanism, emis de Primăria municipiului Sibiu.

**2.2 relativa abundenţă a resurselor naturale din zonă, calitatea şi capacitatea regenerativă a acestora:** nu este cazul.

**2.3 capacitatea de absorbţie a mediului, cu atenţie deosebită pentru:**

**a) zonele umede:** nu este cazul;

**b) zonele costiere:** nu este cazul;

**c) zonele montane si cele împădurite:** nu este cazul;

**d) parcurile si rezervaţiile naturale:** nu este cazul;

e**) ariile clasificate sau zonele protejate prin legislaţia în vigoare:** nu este cazul;

**f) zonele de protecţie specială**, mai ales cele desemnate prin Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. 5/2000 privind aprobarea Planului de amenajare a teritoriului naţional – Secţiunea a III-a - zone protejate, zonele de protecţie instituite conform prevederilor Legii apelor nr. 107/1996, cu modificările şi completările ulterioare, şi Hotărârea Guvernului nr. 930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: nu este cazul;

**g) ariile în care standardele de calitate a mediului stabilite de legislaţie au fost deja depăşite:** nu este cazul;

**h) ariile dens populate:** nu este cazul;

**i) peisajele cu semnificaţie istorică, culturală și arheologică:** nu este cazul.

**3. Caracteristicile impactului potenţial**

**a) extinderea impactului:** nu are impact negativ, în situația respectării proiectului;

**b) natura transfrontalieră a impactului:** nu este cazul;

**c) mărimea și complexitatea impactului:** se vor lua măsuri de reducere şi limitare a impactului asupra mediului. Impact potenţial nesemnificativ, având în vedere caracteristicile proiectului şi localizarea acestuia.

**d) probabilitatea impactului:** redus pe perioada de execuţie cât și pe perioada de funcţionare, în condiţiile respectării măsurilor propuse prin proiect;

**e) durata, frecvența și reversibilitatea impactului:** impact redus pe perioada de realizare şi funcţionare.

**II. Motivele care au stat la baza luării deciziei etapei de încadrare în procedura de evaluare adecvată** sunt următoarele:

* proiectul nu se încadrează în prevederile art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare,

**Proiectul propus nu necesită parcurgerea celorlalte etape ale procedurii de evaluare impactului şi nu se supune evaluării adecvate.**

**Condiţiile de realizare a proiectului:**

* respectarea legislaţiei în vigoare în domeniul protecţiei mediului;
* investiţia se va realiza cu respectarea memoriului tehnic întocmit conform prevederilor Ordinului nr. 135/2010;
* materialele necesare pe parcursul execuţiei lucrărilor vor fi depozitate numai în locuri special amenajate, astfel încât să se asigure protecţia factorilor de mediu;
* în cazul unor poluări accidentale (eventuale scurgeri de carburanţi, lubrifianţi), în vederea limitării şi înlăturării pagubelor, se vor lua măsuri imediate prin utilizarea de materiale absorbante, strângere în saci, transportul şi depozitarea temporară în organizarea de şantier, după care se vor preda unităților specializate pentru eliminare;
* deşeurile menajere şi cele inerte rezultate în urma lucrărilor de construire, vor fi depozitate în locuri special amenajate, de unde vor fi predate la agenţi autorizaţi;
* la executarea lucrărilor, se vor respecta normele legale în vigoare: sanitare, de prevenire şi stingere a incendiilor şi de protecţia muncii;
* nu se vor evacua nici un fel de deşeuri în alte locuri, decât în spaţiile special amenajate;
* nu se vor deteriora zonele învecinate perimetrului de desfăşurare a lucrărilor;
* se vor lua măsuri pentru evitarea poluării accidentale a factorilor de mediu pe toată durata execuţiei lucrărilor şi implementării proiectului;
* managementul deşeurilor generate de lucrări va fi în conformitate cu legislaţia specifică de mediu şi va fi în responsabilitatea titularului de proiect cât şi a operatorului care realizează lucrările;
* utilajele utilizate pe durata de realizare a lucrărilor, precum şi mijloacele de transport, vor avea o stare tehnică corespunzătoare, astfel încât să fie exclusă orice posibilitate de poluare a mediului înconjurător cu combustibil ori material lubrifiant;
* antreprenorul va delimita zona de lucru pentru a preveni/minimiza distrugerea suprafeţelor vegetale;
* la terminarea lucrărilor, suprafeţele de teren ocupate temporar vor fi redate, prin refacerea acestora în circuitul funcţional iniţial.

Conform art. 22, alin. (1) din H.G. nr. 445/2009, titularului proiectului are obligaţia, de a notifica în scris Agenţia pentru Protecţia Mediului Sibiu despre orice modificare a datelor/informaţiilor care au stat la baza luării deciziei etapei de încadrare.

Conform art. 49, alin. (3) si (4) din Ordinul MMP nr. 135/2010 privind aprobarea Metodologiei de aplicare a evaluării impactului asupra mediului pentru proiecte publice şi private, la finalizarea lucrărilor, veţi notifica APM Sibiu în vederea efectuării unui control de specialitate pentru verificarea respectării prevederilor prezentei decizii. Procesul-verbal întocmit în urma controlului se va anexa şi va face parte integrantă din procesul-verbal de recepţie la terminarea lucrărilor.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**Prezenta a fost emisă în 3 (trei) exemplare originale fiecare exemplar având un număr de 4 (patru) pagini, semnate și ștampilate: 1 ex. pentru solicitant, 2 ex. se arhivează la A.P.M. Sibiu.**

 **p. DIRECTOR EXECUTIV, p. ŞEF SERVICIU AVIZE,**

 **Ec. Ioan FRĂTICI ACORDURI AUTORIZAŢII,**

 **Ing. Livia MITEA**

 **Întocmit,**

 **Biol. Mariana SUCIU**